Diari Oficial de la Generalitat Valenciana


Sumari del DOGV 8768, del 23-03-2020 (2020/2553)

RESOLUCIÓ de 13 de març de 2020, del sotssecretari de la Conselleria de Participació, Transparència, Cooperació i Qualitat Democràtica per la qual es proveeixen pel sistema de lliure designació, els llocs de treball anunciats en la Convocatòria número 5/2020, de 27 de gener de 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8768

Data del DOGV
:   23-03-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/2553


Data del document
:   13-03-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica

RESOLUCIÓ de 13 de març de 2020, del sotssecretari de la Conselleria de Participació, Transparència, Cooperació i Qualitat Democràtica per la qual es proveeixen pel sistema de lliure designació, els llocs de treball anunciats en la Convocatòria número 5/2020, de 27 de gener de 2020. [2020/2553]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades per a la provisió corresponent a la convocatòria número 5/2020, de 27 de gener de 2020 (DOGV 2216.59.90.7077), pel procediment de lliure designació, dels llocs de treball número: 28266 «secretari/ària conseller/a» i número 29205 «cap servei Promoció l'Autogovern i Dret Foral Valencià».   
  
Revisada la documentació presentada per les persones participants, queda acreditat, en primer lloc, el compliment dels requisits de participació exigits per la convocatòria. En relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives dels llocs convocats, igualment, queden acreditats els coneixements especialitzats, implicació, professionalitat i la trajectòria de les persones candidates finalment seleccionades, que s'indiquen a continuació:  
  
Lloc 28638, secretari/ària Conseller/a: Vicente Abarca Piqueres.  
Lloc 29597, cap servei Promoció l'Autogovern i Dret Foral Valencià: Manuel Moreno Váquez.  
   
De conformitat amb la base quarta de la Resolució de la convocatòria citada, amb l'article 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i amb l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que es disposa en l'apartat primer de la Resolució de 23 de gener de 2017, del conseller de Transparència, Responsabilitat Social, Participació i Cooperació, sobre delegació de competències en determinats òrgans de la Conselleria (DOGV 7965, 25.01.2017), resolc:  
  
Primer  
Nomenar Vicente Abarca Piqueres amb NRP \*\*3690\*\*\*\*, com a «secretari/ària conseller/a», grup C1/C2, complement de destinació nivell 16 i complement específic E035.  
  
A aquest lloc ha concorregut diversos candidats i analitzant els currículums de cadascun d'ells, en relació amb Vicente Abarca Piqueres queda acreditat que concorren mèrits que no es donen en els altres aspirants al lloc de treball.  
  
El candidat seleccionat presta serveis en la Generalitat des de juliol de l'any 1999. Ha ocupat diversos tipus de llocs en diferents departaments de l'administració del Consell amb funcions relacionades amb les pròpies del lloc oferit, el qual a més ha ocupat amb caràcter provisional i de forma satisfactòria. Aquest fet li dóna una adequada visió de l'estructura, organització i funcionament intern de la Generalitat i en concret, d'una conselleria. Finalment, a més de l'acreditació del coneixement del valencià compta amb formació tècnica adequada per al desenvolupament de les tasques corresponents al lloc de treball oferit.  
  
Segon  
Nomenar Manuel Moreno Vázquez amb NRP \*\*4216\*\*\*\*, com a «cap servei Promoció l'Autogovern i Dret Foral Valencià», grup A1 complement de destinació nivell 28 i complement específic E050.  
  
A aquest lloc ha concorregut només un candidat, que en l'actualitat (i prèviament, durant dos anys des de 2015 fins a 2017) ocupa el lloc objecte de la present convocatòria, realitzant les tasques assignades de manera plenament satisfactòria. Posseeix una àmplia trajectòria professional per haver exercit llocs de treball en diferents conselleries, emmarcats en els seus serveis centrals i gran part d'ells amb rang de cap de servei, la qual cosa li ha permés adquirir una sòlida i dilatada experiència professional en la realització d'actuacions de caràcter transversal en l'àmbit de la gestió administrativa.   
Finalment, a més de l'acreditació del coneixement del valencià, compta amb una àmplia formació jurídica i administrativa, tant rebuda com impartida, quedant aquesta reflectida en l'experiència com a professor de cursos de l'Institut Valencià d'Administració Pública.   
  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà al de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 13 de març de 2020.- El subsecretari, p.d. (R 23.01.2017; DOGV 7965, 25.01.2017): Cristian Veses Donet.